Vita:Firkin

message: Sziasztok! 
Valaki esetleg tudna segíteni abban, hogy hogyan bizonyítsam, hogy a saját zenekaromról szóló tartalomnak én vagyok a jogos szerkesztője? A zenekar managere vagyok, egyben a weboldal adminisztrátora, de sajnos nem tudom a módosításaimat elfogadtatni, illetve nem tudom a honlapon szereplő zenekari leírást átültetni ide. Értem, hogy mi az oka, és szívesen bizonyítom is a jogosultságomat, de mi ennek a pontos módja?
Ezer köszönet!
Dala 
Ha jól értem ezek miatt a szerkesztések miatt kérdezed, ugye:
* Itt másolmány volt az indoklás,
* Itt a facebook-oldal volt törölve,
* Itt problémás képnek nevezték a képet? Apród vita 2017. október 10., 12:47 (CEST)
Részben ugyan tudok felelni, de ez még nem a teljes válasz. Először is tudnod kell, hogy egy wikioldalnak nem kizárólagos használói vannak. Másrészt viszont azért mondom részlegesnek, mert itt törlésekről van szó és úgy gondolom, nem is tudták, hogy a zenekar managere vagy, ezért indkolták azzal az első esetnél, hogy másolmány. A többit talán majd más megindokolja. Apród vita 2017. október 10., 13:03 (CEST)
--
Igen, köszönöm! Az lenne a kérdésem, hogy hogyan tudnám igazolni, hogy a jövőben ne legyenek ilyen problémák. Vagy egyáltalán lehetséges ez? 
Köszi! :) 
Dala 
  Szia megpróbálom röviden és közérthetően leírni, hogy milyen megoldást lehet találni (bár magából a problémából nem mindent értek): először is kerestem a honlapotokat, hogy megnézzem, hogy pontosan milyen szövegről beszélünk, de csak angol nyelvű leírást találtam, ami nyilván ide a magyar nyelvű Wikipédiába nem lesz jó. Valószínűleg az ügyetlenségem miatt nem találom a magyart, de igazából mindegy is, beszéljünk róla általánosságban: a wikipédiába kizárólag szabad licenc alatti tartalom kerülhet fel. Ennek a legegyszerűbb esete, amikor valaki saját kútfőből, de külső, a cikkalanytól független forrásokkal alátámasztottan megír egy cikket. Ilyenkor azzal, hogy szerkesztette a Wikipédiát, elfogadta a felhasználási feltételeket, mely szerint az írását szabad licenc alatt publikálja, maga a szerkesztés a CC-BY-SA (majd erre később rátérek, nem kell megijedni az ilyen misztikusnak tűnő betűkombinációktól) licenc elfogadását és alkalmazását jelenti, mellyel hozzájárul, hogy a művet bárki módosíthatja, azt bármilyen célra felhasználhatja. Itt Nálad ugye az az eset, hogy egy korábban máshol (tehát a honlapotokon) publikált szöveget akarsz beemelni, amiből első blikkre nem derül ki, hogy milyen felhasználási feltételek mellett lehet közzétenni. Bár copyright jelzést nem láttam a honlapotokon, de arra utaló jelzést sem, hogy szabad licenc alatt publikálható a szöveg. (jav: ott van alul, hogy © 2017 Firkin. All Rights Reserved. --Pallertithe cave of Caerbannog 2017. október 18., 04:13 (CEST)) Ebben az esetben nyilatkozni kell a szerzői jog tulajdonosának (ha jól értem a leírtakból akkor ez Te vagy) arról, hogy valóban szabad licenc alatt engedi az írást közzétenni. Ennek két módja van:
* a legegyszerűbb, hogy a honlapotokon (vagy csak azon az oldalon, aminek a szövegét közzé szeretnéd tenni) elhelyezni egy jelzést, hogy a lapot CC-BY-SA licenc alatt teszed közzé. Itt elolvashatod a licenc feltételeit: Nevezd meg! - Így add tovább! 4.0 Nemzetközi (CC BY-SA 4.0). A különböző engedélyek közül a „CC-BY-SA-4.0” nevű licenc kifejezett előnye, hogy a tartalom szabad felhasználását lehetővé teszi, de közben a forrás megjelölését előírja. Itt találhatsz másolható mintát, amit a honlapra be tudsz illeszteni: CC-BY-SA-4.0 license_code.
* a másik módozat, hogy az alábbi, értelemszerűen kitöltött formalevelet elküldöd a  e-mail címre:
Én az első megoldást javaslom, lévén sokkal kisebb munka az adminisztrációja. Van még egy nagyon fontos dolog, mert eddig csak a szerzői jogi részről esett szó: az engedély önmagában nem jelenti azt, hogy a tartalom a Wikipédia valamennyi szabályának megfelel és nem zárja ki, hogy azt az egyéb szabályainak való megfelelés érdekében megváltoztassák. --Pallertithe cave of Caerbannog 2017. október 14., 14:50 (CEST)
---
Igen - a szöveg, bár kissé más formában a kapcsolatok között volt megtalálható, de ezt a mai nappal frissítettem. De így is hasznos a tanácsod, mert az angol szócikknél még jól jöhet! Így utólag már kissé hülyének is érzem magam. Köszi a választ! :)
thread_title:  Miért nem tudom a saját zenekarom wikipédia felületét szerkeszteni?